Mosé João Pontelo

Mosé João Pontelo (Sete Lagoas, 1942ko irailaren 18a) brasildar elizgizon katolikoa da, Espiritu Santuaren Kongregazioko kidea. 1998tik 2001era Cruzeiro do Sulgo apezpiku lagunkidea izan zen eta 2001etik 2018ra elizbarruti bereko ordinarioa.

 Bizitza 
Filosofia Teresópolisen ikasi zuen, Espiritu Santuaren Kongregazioaren ikastaroan, eta teologia, berriz, Divinópolisen. 1967ko maiatzaren 14an apaiztu zen.

Apaiz gisa, honako kargu hauek bete zituen: Divino das Laranjeirasko Espiritu Santuaren elizako parrokoa (1968-1971); Governador Valadaresko Lourdesko Ama Birjinaren elizako bikario eta parrokoa; São Pauloko Vila Mangaloteko San Joanes Bataiatzailearen elizako parrokoa (1981-1986); Brasilgo Hegoaldeko Barrutiko superior nagusia; Espiritu Santuaren Kongregazioko Brasilgo probintziala eta Espiritu Santuaren apaizgaitegiko errektorea (1994-1998).  

1998ko maiatzaren 27an, Joan Paulo II.a aita santuak Cruzeiro do Sulgo elizbarrutiko apezpiku lagunkide izendatu zuen. Urte bereko abuztuaren 2an apezpiku ordenatu zuten Osascoko Erremedioetako Ama Birjinaren elizan. 2001eko urtarrilaren 3an Cruzeiro do Sulgo apezpiku bihurtu zen eta 2018ko irailaren 19an eretiroa hartu zuen. 2019an São Paulora joan zen bizitzera. Vila Mangaloteko San Joanes Bataiatzailearen elizako bikarioa da.

 Sariak 

 2017: Acreko Izarraren Ordena

 Ondorengotza apostolikoa 

 Erreferentziak 

 Kanpo estekak 

Kategoria:Minas Gerais estatuko jendea
Kategoria:Brasilgo apezpikuak
Kategoria:Brasilgo katolikoak
Kategoria:Joan Paulo II.ak izendatutako apezpikuak
Kategoria:Espirituarrak